કંપનીઓ સ્વચાલિત જહાજ બનાવવા પર પ્રયોગ કરી રહી છે

ઉદાહરણ તરીકે ડ્રાઈવરલેસ કારને જ જોઈ લો. દુનિયાભરમાં ઘણી એવી કંપનીઓ છે કે જે ડ્રાઈવરલેસ કાર ચલાવવાના અલગ અલગ પ્રયોગ કરી રહી છે. 

અમેરિકા તો ડ્રાઈવરલેસ બસ અને ટ્રકનું પણ ટ્રાયલ કરી રહ્યું છે. 

અહીં સુધી તો વાત ઠીક છે. પણ હવે હદ તો ત્યાં પાર થઈ ગઈ કે કંપનીઓ એવા જહાજ પર પ્રયોગ કરવા લાગી છે કે જે કોઈની મદદ વગર ચાલી શકે. 

તમને આ પણ વાંચવું ગમશે

એવી જ એક કંપની છે ફિનલેન્ડની વાર્ટસિલા. ઓગષ્ટ મહિનામાં આ કંપનીના એક એન્જિનીયરે અમેરિકાના કેલિફોર્નિયામાં બેસીને સ્કૉટલેન્ડ પાસે એક જહાજને ચલાવ્યું હતું. 

આ એન્જિનીયરે GPS અને બીજી નવી ટેકનિકની મદદથી જહાજને તમામ ખતરાથી બચાવીને સુરક્ષિત જગ્યાએ પહોંચાડ્યું હતું.

જહાજને હવે નહીં પડે કેપ્ટનની જરૂર !

આગામી ભવિષ્યમાં સમુદ્રમાં કમ્પ્યુટરની મદદથી ચાલતા જહાજ જોઈ શકાશે

વાર્ટસિલાનું માનવું છે કે ભવિષ્ય માટે આપણે આ પ્રકારના સ્માર્ટ જહાજ બનાવવા જ પડશે. 

તેનાથી જહાજના માલિકોને ખબર પડશે કે તેમના જહાજ સમુદ્રની અંદર ક્યાં છે, કઈ ગતિથી આગળ વધી રહ્યા છે. 

વાત માત્ર ત્યાં સુધી સીમિત નથી રહેતી. વાર્ટસિલાના જહાજને ... બીજા 4000 અક્ષરો માટે લેખ ચાલુ રાખો:
તો એન્જિનીયર રિમોટથી ચલાવી રહ્યા હતા. 

હવે એવા જહાજ બનાવવા પ્રયાસ થઈ રહ્યા છે જેને કમ્પ્યુટરના માધ્યમથી ચલાવવામાં આવે.

એટલે કે આગામી ભવિષ્યમાં જહાજને ચલાવવા માટે કેપ્ટનની જરૂર નહીં પડે.

આ વાત કેટલી અગત્યની છે તે જાણતા પહેલા જહાજનું મહત્વ સમજવું પડશે. 

આજે દુનિયાભરમાં મોટા પાયે વેપારનું માધ્યમ પાણીનો રસ્તો અને મોટા મોટા જહાજ છે. 

ડીઝલથી ચાલતા જહાજ સમુદ્રના મોજા પર ચાલતા સામાન દુનિયાના એક ખુણામાંથી બીજા ખુણામાં પહોંચાડે છે.

સમગ્ર દુનિયાની કારની સરખામણીએ પ્રદૂષણ

સ્માર્ટ જહાજ પ્રદૂષણના સ્તરને પણ ઓછું કરી શકે છે

જહાજ દ્વારા પ્રદૂષણ પણ ખૂબ ફેલાય છે. તમે એ જાણીને હેરાન થશો કે દુનિયાના 15 સૌથી મોટા જહાજ મળીને એટલું પ્રદૂષણ ફેલાવે છે જેટલું દુનિયાભરની કાર મળીને ફેલાવે છે. 

ગત એક શતકમાં જહાજ બનાવવામાં કોઈ નવી ટેકનિકનો ઉપયોગ થયો નથી. 

તેવામાં આ સેક્ટરમાં સુધારાની આશા જોવા મળે છે અને તેની જરૂર પણ છે. 

જો આપણે ટેકનિકના ઉપયોગથી સ્વચાલિત હલકા જહાજ બનાવીને તેમને સફળતાપૂર્વક ચલાવી શકીએ છીએ, તો અર્થવ્યવસ્થા અને દુનિયાની આબોહવા માટે તે ખૂબ મોટી ઉપલબ્ધિ હશે. 

નોર્વેની એક કંપની કૉન્ગ્સબર્ગે તો સંપૂર્ણપણે ઑટોમેટીક જહાજ પર પ્રયોગ પણ શરૂ કરી દીધા છે.

કૉન્ગ્સબર્ગે ધ હ્રોન અને યારા બિર્કલેન્ડ નામથી બે જહાજ બનાવવાની શરૂઆત કરી છે, જે સંપૂર્ણપણે ઓટોમેટીક હશે. 

બિર્કલેન્ડ 80 મીટર લાંબુ માલવાહક જહાજ હશે. આ જહાજ સંપૂર્ણપણે વીજળીથી ચાલશે અને વર્ષ 2018ના અંત સુધી સમુદ્રમાં ઊતારી શકાશે. 

સ્માર્ટ જહાજ સમુદ્રમાં તરતી બીયરની બોટલને પણ ઓળખી તેનાથી બચી શકશે

કંપનીના ડાયરેક્ટર પીટર ડ્યૂ કહે છે કે આ જહાજમાં એટલા ભવ્ય સેન્સર લગાવવામાં આવ્યા છે કે જો સમુદ્રમાં તેની સામે એક તરતી બીયરની બોટલ પણ આવી તો તે તેનાથી પણ બચીને નીકળવાનો પ્રયાસ કરશે. 

જહાજમાં એવી ટેકનિકનો ઉપયોગ કરવામાં આવ્યો છે કે તેના સેન્સર જળચર પ્રાણીઓ અને બીયરની બોટલ કે શિલા વચ્ચે તફાવત જાણી શકશે. 

તેવામાં જહાજ માટે સમુદ્રમાં કેપ્ટન વગર ચાલવું ખૂબ સહેલુ બની જશે. 

પરંતુ તેમાં સૌથી મોટી સમસ્યા એ છે કે હજુ દુનિયાના સમુદ્રી નિયમ ઑટોમેટીક જહાજની પરવાનગી નથી આપતા. 

બ્રિટેનની સાઉથૈમ્પટન યુનિવર્સિટીએ અંદાજ લગાવ્યો છે કે સ્વચાલિત જહાજને જલદી સમુદ્રમાં ઊતારવામાં આવશે. 

તેના માટે સમુદ્રી નિયમ કાયદા બદલવાની જરૂર પડશે. 

ગ્લાસ ફાઇબરથી બનશે જહાજ

કાર્ગો શીપ પણ રિમોટ કન્ટ્રોલની મદદથી...